Жыхар нашага раёна, які цудоўна ведае, што з 1-га ліпеня ўзрастае цана аўтамабіляў-іншамарак, цераз Інтэрнэт на адным з аўтамабільных сайтаў знайшоў шыкоўнае аўто па “сімпатычнай” цане. Выйшаў на прадаўца аўтамабіля, які паабяцаў машыну прыгнаць непасрэдна ў Івацэвічы, але неабходна цераз Інтэрнэт прадэманстраваць сур’ёзнасць уласных намераў і накіраваць на пэўны рахунак некалькі тысяч долараў. Наш зямляк перш патэлефанаваў прадаўцу, правёў з ім гутарку, пасля накіраваўся ў Пінск, дзе па сістэме “Money Gram” перавёў на адрас невядомага па сутнасці чалавека вялікую суму грошай. Пасля гэтага нечакана кантакты пачалі губляцца.